Šiaulių miesto savivaldybės

2020‒2022 metų strateginio

veiklos plano

10 priedas

# ŠIAULIŲ MIESTO SAVIVALDYBĖS 2020-2022 METŲ VEIKLOS PLANO 2020 METŲ SOCIALINĖS PARAMOS ĮGYVENDINIMO PROGRAMOS (NR. 10) APRAŠYMAS

|  |  |  |  |  |
| --- | --- | --- | --- | --- |
| **Biudžetiniai metai** | 2020 metai | | | |
| **Asignavimų valdytojas** | Šiaulių miesto savivaldybės administracija | **Kodas** | 188771865 | |
| Savivaldybės administracijos Socialinių paslaugų skyrius | **Kodas** | 08 | |
| Savivaldybės administracijos Socialinių išmokų ir kompensacijų skyrius | **Kodas** | 09 | |
| Šiaulių miesto savivaldybės globos namai | **Kodas** | 191784958 | |
| Šiaulių miesto savivaldybės vaikų globos namai | **Kodas** | 191015237 | |
| Šiaulių miesto savivaldybės socialinių paslaugų centras | **Kodas** | 145746984 | |
| Kompleksinių paslaugų namai ALKA | **Kodas** | 305369449 | |
| Šiaulių vaikų globos namai Šaltinis | **Kodas** | 191015422 | |
| **Vykdytojas (-ai)** | Savivaldybės administracijos Socialinių paslaugų skyrius | **Kodas** | 08 | |
| **Programos pavadinimas** | Socialinės paramos įgyvendinimo programa | **Kodas** | 10 | |
| **Programos parengimo (tęsimo) argumentai** | Programa tęstinė ir parengta siekiant sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį.  Socialinės paslaugos teikiamos siekiant užkirsti kelią asmens, šeimos, bendruomenės socialinėms problemoms kilti, taip pat visuomenės socialiniam saugumui užtikrinti.  Realizuojamos Lietuvos Respublikos vietos savivaldos įstatymu nustatytos:  1) *savarankiškosios savivaldybių funkcijos*: socialinių paslaugų planavimas ir teikimas, socialinių paslaugų įstaigų steigimas, išlaikymas ir bendradarbiavimas su nevyriausybinėmis organizacijomis; sąlygų savivaldybės teritorijoje gyvenančių neįgaliųjų socialiniam integravimui į bendruomenę sudarymas; savivaldybės socialinio būsto fondo sudarymas ir jo remontas, socialinio būsto nuoma; socialinės pašalpos ir kompensacijų, nustatytų Lietuvos Respublikos piniginės socialinės paramos nepasiturintiems gyventojams įstatyme, teikimas; dalyvavimas vykdant vaiko teisių apsaugą,  prevencinės pagalbos vaikui ir šeimai organizavimo užtikrinimas, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimas; dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus, viešųjų ir sezoninių darbų organizavimas.  2) *valstybinės (perduotos savivaldybėms) funkcijos*: socialinių išmokų ir kompensacijų skaičiavimas ir mokėjimas; dalyvavimas rengiant ir įgyvendinant gyventojų užimtumo programas; socialinės globos teikimo asmenims su sunkia negalia užtikrinimas; mokinių nemokamo maitinimo savivaldybės įsteigtose mokyklose ir savivaldybės teritorijoje įsteigtose nevalstybinėse mokyklose administravimas ir nepasiturinčių šeimų mokinių, deklaravusių gyvenamąją vietą arba gyvenančių savivaldybės teritorijoje, aprūpinimo mokinio reikmenimis administravimas; kitos įstatymų perduotos funkcijos. | | | |
| **Ilgalaikis prioritetas (pagal ŠSPP)** | Atviras – Aktyvi, kūrybinga ir atsakinga bendruomenė | **Kodas** | 1 | |
| **Šia programa įgyvendinamas savivaldybės strateginis tikslas** | Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę | **Kodas** | 01 | |
| **Programos tikslas** | Įgyvendinti socialinės apsaugos sistemą, mažinančią socialinę atskirtį ir užtikrinančią pažeidžiamų gyventojų grupių socialinę integraciją | **Kodas** | 10.01 | |
| **Tikslo įgyvendinimo aprašymas.**  Įgyvendinant šį tikslą siekiama užtikrinti kokybiškų socialinių paslaugų teikimą Šiaulių miesto gyventojams, kompetentingai ir tikslingai teikti piniginę socialinę paramą. Tikslas įgyvendinamas organizuojant ir finansuojant socialines paslaugas teikiančias savivaldybės biudžetines įstaigas arba finansuojant socialines paslaugas, vykdant socialinių paslaugų programas, arba socialines paslaugas savo teritorijos gyventojams perkant viešuosius pirkimus reglamentuojančių teisės aktų nustatyta tvarka. Įgyvendinama būsto pritaikymo neįgaliesiems programa, vykdomas socialinės reabilitacijos paslaugų neįgaliesiems bendruomenėje projektų finansavimas ir jų vykdymo kontrolė, organizuojamas, koordinuojamas ir kontroliuojamas socialinių išmokų skaičiavimas ir mokėjimas. Tikslui įgyvendinti vykdomi šie uždaviniai:  **10.01.01 Uždavinys. Mažinti pažeidžiamų gyventojų grupių socialinę atskirtį**.  Teikiančias trumpalaikę ar ilgalaikę socialinę globą socialinės globos įstaigas, kurias Savivaldybės nustatyta tvarka pasirenka pats socialinės globos gavėjas (globėjas, rūpintojas, kiti teisėti asmens atstovai), ar socialinės globos įstaigas, kurias globėjais (rūpintojais) įstatymų nustatyta tvarka paskiria teismas, Savivaldybė finansuoja tiesiogiai, sudarydama sutartis dėl asmeniui teikiamos trumpalaikės ar ilgalaikės socialinės globos išlaidų finansavimo socialinės globos įstaigai. Savivaldybė nustato maksimalų trumpalaikės ar ilgalaikės socialinės globos išlaidų finansavimo savo teritorijos gyventojams dydį. Konkrečiam asmeniui teikiamos trumpalaikės ar ilgalaikės socialinės globos išlaidų finansavimo dydis priklauso nuo asmens finansinių galimybių mokėti už socialines paslaugas. Savivaldybės administracija yra sudariusi socialinės globos finansavimo sutartis su 33 socialinę globą teikiančiomis įstaigomis dėl senyvo amžiaus asmenims, asmenims su negalia ir sunkia negalia teikiamos trumpalaikės ar ilgalaikės socialinės globos. Dienos socialinė globa teikiama Šiaulių miesto savivaldybės globos namų dienos globos padalinyje „Goda“, kompleksinių paslaugų namuose „Alka“ ir Šiaulių miesto specialiojo ugdymo centre. Savivaldybė, įgyvendindama Lietuvos Respublikos užimtumo įstatymą, rengia ir įgyvendina Užimtumo didinimo programą, kurios uždavinys – sukurti laikinas darbo vietas, į kurias būtų įdarbinti bedarbiai ir jiems sudarytos galimybės integruotis į darbo rinką, įgyti ir (ar) išsaugoti darbinius ar profesinius įgūdžius. Programos priemonės skirtos šiems asmenims:  1) rūpintiniams, kuriems iki pilnametystės buvo nustatyta rūpyba, kol jiems sukaks 25 metai;  2) nėščioms moterims, vaiko motinai (įmotei) arba tėvui (įtėviui), vaiko globėjui, rūpintojui ir asmenims, faktiškai auginantiems vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. pripažintą vaiku invalidu), ir asmenims, prižiūrintiems sergančius ar neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos sprendimu nustatyta nuolatinė slauga ar priežiūra;  3) grįžusiems iš laisvės atėmimo vietų, kai laisvės atėmimo laikotarpis buvo ilgesnis kaip 6 mėnesiai, jeigu jie kreipiasi į Užimtumo tarnybą (iki 2018 m. spalio 1 d. – Lietuvos darbo birža) ne vėliau kaip per 6 mėnesius nuo grįžimo iš laisvės atėmimo vietų;  4) piniginės socialinės paramos gavėjams;  5) priklausomiems nuo narkotinių, psichotropinių ir kitų psichiką veikiančių medžiagų, baigusiems psichologinės socialinės ir (ar) profesinės reabilitacijos programas, jeigu jie kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo;  6) prekybos žmonėmis aukoms, baigusioms psichologinės socialinės ir (ar) profesinės reabilitacijos programas, jeigu jos kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo;  7) grįžusiems į Lietuvą nuolat gyventi politiniams kaliniams ir tremtiniams bei jų šeimų nariams (sutuoktinis, vaikai (įvaikiai) iki 18 metų), jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo į Lietuvą nuolat gyventi dienos;  8) turintiems pabėgėlio statusą ar kuriems yra suteikta papildoma ar laikinoji apsauga; 9) asmenims, patiriantiems socialinę riziką; 10) vyresniems kaip 40 metų. Programoje numatyta steigti laikinas darbo vietas ir organizuoti laikiną užimtumą: 1) vykdant teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbus Savivaldybei priskirtose valstybinėse ir Savivaldybės žemėse; 2) teikiant socialines paslaugas asmenims su negalia ir vienišiems pagyvenusiems asmenims namuose bei socialinės globos įstaigose; 3) teikiant mokytojo (auklėtojo) padėjėjo paslaugas.  **10.01.02 Uždavinys. Didinti socialinių paslaugų prieinamumą**.  Siekiant socialinių paslaugų prieinamumo išplėtotas socialinių paslaugų teikimo tinklas: įvairias socialines paslaugas teikia 3 savivaldybės biudžetinės įstaigos (Šiaulių miesto savivaldybės socialinių paslaugų centras, Šiaulių miesto savivaldybės globos namai ir Šiaulių miesto savivaldybės vaikų globos namai). 2019 m. lapkričio 29 d. po reorganizacijos, sujungus Šiaulių vaikų globos namus „Šaltinis“ ir Šiaulių miesto savivaldybės sutrikusio vystymosi kūdikių namus, buvo įsteigta nauja įstaiga – Kompleksinių paslaugų namai „Alka“. Įstaigos tikslai yra:  1) teikti ilgalaikę (trumpalaikę) socialinę globą, tenkinančią vaiko poreikius ir jo geriausius interesus, atsižvelgiant į vaiko savarankiškumo lygį, poreikius ir interesus, užtikrinti jo saviraišką, skatinti ir padėti integruotis į visuomenę, parengti savarankiškam gyvenimui;  2) teikti kompleksines paslaugas šeimai, auginančiai vaiką su specialiaisiais poreikiais, elgesio ir emocijų sutrikimais, negalia ar sunkia negalia, atsižvelgiant į vaiko poreikius;  3) teikti paslaugas raidos sutrikimų turintiems vaikams (nuo 0 iki 6 metų), ankstyvą vaikų raidos sutrikimų nustatymą, ankstyvą kompleksinę pagalbą, neįgalumo prevenciją bei integraciją į visuomenę ankstyvo amžiaus vaikams, turintiems psichologinės, motorinės ir socialinės raidos sutrikimų ir jų rizikos veiksnių, bei jų tėvams (globėjams).  Įgyvendinant Būsto pritaikymo neįgaliesiems programą organizuojamas būsto ir gyvenamosios aplinkos pritaikymas neįgaliems asmenims, turintiems judėjimo ir apsitarnavimo funkcijų sutrikimų. Būsto pritaikymo darbai atliekami iš šiam tikslui skirtų Lietuvos Respublikos valstybės bei savivaldybių biudžetų lėšų. Iš valstybės lėšų dengiama ne daugiau kaip 60 proc., iš savivaldybės – ne mažiau kaip 40 proc. būsto pritaikymo išlaidų. Būstas ir gyvenamoji aplinka taip pat yra pritaikoma ir šeimoms, auginančioms vaikus su sunkia negalia. Iš valstybės biudžeto lėšų yra finansuojami būsto pritaikymo darbai, kompensuojamos sensorinių priemonių įsigijimo išlaidos.  Įgyvendinamas projektas „Integrali pagalba į namus Šiaulių mieste“. Projekto tikslas – sukurti ir plėtoti kokybišką integralią pagalbą (socialinės globos ir slaugos) namuose asmenims bei konsultuoti šeimos narius, padėti suaugusiems šeimos nariams, prižiūrintiems savo artimuosius, derinti šeimos ir darbo įsipareigojimus, įtraukti bendruomenę bei savanorius. Projektas turėjo baigtis 2019 m. gruodžio 31 d., tačiau Socialinės apsaugos ir darbo ministerija skyrė papildomą finansavimą ir projekto įgyvendinimą pratęsė dvejiems metams - iki 2021 m. gruodžio 31 d. Savivaldybė, siekdama tenkinti gyventojų poreikius ir efektyviai naudoti biudžeto lėšas, viešuosius pirkimus reglamentuojančių teisės aktų nustatyta tvarka perka socialines paslaugas arba finansuoja jas, vykdydama socialinių paslaugų programas. Labdaros ir paramos fondo SOS vaikų kaimų Lietuvoje draugija, įgyvendindama Šeimų stiprinimo programą, teikia socialinės priežiūros paslaugas šeimoms, patiriančioms socialinę riziką, vykdo atvejo vadybos funkcijas ir koordinuoja atvejo vadybos procesus. Viešuosius pirkimus reglamentuojančių teisės aktų nustatyta tvarka yra nupirktos kompleksinės pagalbos paslaugos šeimai, kurią sudaro motina arba tėvas ir vaikas(-ai), krizės atveju. Paslaugą teikia VšĮ Motinos Teresės šeimų namai.   Savivaldybė kartu su partnere Labdaros ir paramos fondu „Maisto bankas“ įgyvendina Europos pagalbos labiausiai skurstantiems asmenims fondo lėšomis finansuojamą projektą, ir teikia paramą maisto produktais ir (ar) būtinojo vartojimo prekių labiausiai skurstantiems Šiaulių miesto gyventojams. Toliau tęsiamas projekto „Kompleksinės paslaugos šeimai Šiaulių miesto savivaldybėje“ įgyvendinimas. Projekto tikslas – kompleksinių paslaugų šeimai teikimas, kartu vykdant prevencinę veiklą ir siekiant įgalinti asmenį įveikti iškilusias problemas. Projekte numatytas veiklas vykdo partneriai – VšĮ Šiaurės Lietuvos kolegija ir VšĮ Socialinių inovacijų centras.   Vaikams, likusiems be tėvų globos, savivaldybė organizuoja šias globos (rūpybos) formas:  1) globa (rūpyba) šeimoje;  2) globa (rūpyba) šeimynoje;  3) globa (rūpyba) globos centre;  4) globa (rūpyba) vaikų globos institucijoje. Įgyvendinant šią priemonę šeimoms, prižiūrinčioms ar globojančioms (rūpinančioms) vaikus, netekusius tėvų globos teikiama pagalba pinigais (nuo 2018 metų liepos 1 d. mokami pagalbos pinigai).Šiaulių mieste veiklą vykdo bendruomeniniai vaikų globos namai, kuriuose gali gyventi iki 8 tėvų globos netekusių vaikų. Šią paslaugą teikia VšĮ Vilniaus SOS vaikų kaimai.  Savivaldybė plečia bendruomenines paslaugas vaikams - ES fondų lėšomis yra įgyvendinami du projektai:   1) „Bendruomeninių vaikų globos namų įkūrimas Šiaulių mieste“;  2) „Vaikų dienos centrų tinklo plėtra Šiaulių mieste“.  **10.01.03 Uždavinys. Plėsti ir modernizuoti esamų socialinių paslaugų įstaigų infrastruktūrą*.***  Vykdant šį uždavinį, modernizuojama socialinių paslaugų įstaigų infrastruktūra. Šiaulių m. savivaldybės globos namų Dienos socialinės globos centro „Goda“ pastato (Žalgirio g. 3) atnaujinimo darbai baigti, per 2020 m. I ketvirtį bus nupirkti reikalingi baldai, įranga, kompiuterinė įranga, ir pastatas bus visiškai pritaikytas dienos socialinės globos paslaugoms teikti ir asmenims su proto ir psichikos negalia, ir asmenims, turintiems judėjimo negalią.  **10.01.04 Uždavinys. Bendradarbiauti su nevyriausybinėmis organizacijomis, teikiančiomis socialinės reabilitacijos paslaugas neįgaliesiems bendruomenėje**.  Savivaldybė organizuoja Socialinės reabilitacijos paslaugų neįgaliesiems bendruomenėje projektų atrankos konkursą, kontroliuoja Projektų vykdymą. Konkurso tikslas – gerinti neįgaliųjų socialinę integraciją į visuomenę, įtraukiant į organizacinius projektų atrankos, finansavimo ir administravimo procesus savivaldybių administracijas bei skatinant neįgaliųjų socialinės integracijos srityje veikiančias nevyriausybines organizacijas teikti neįgaliesiems reikalingas socialinės reabilitacijos paslaugas, kurios padėtų atkurti ar palaikyti neįgaliųjų socialinius, savarankiško gyvenimo įgūdžius, didinti jų užimtumą bei galimybes gyventi bendruomenėje savarankiškai.  Finansavimas projektams skiriamas iš LR valstybės biudžeto lėšų ir savivaldybių biudžetų lėšų. Savivaldybių administracijos atrinktiems projektams įgyvendinti skiria papildomai ne mažiau kaip 20 procentų lėšų nuo projektams finansuoti skirtų valstybės biudžeto lėšų (visiškai finansuojant konkrečius projektus iš Savivaldybės biudžeto lėšų arba paskirstant skiriamą Savivaldybės biudžeto lėšų sumą dalimis atskiriems projektams).  **10.01.05 Uždavinys. Užtikrinti valstybės garantuotos piniginės socialinės paramos teikimą**.  Vienas pagrindinių piniginės socialinės paramos tikslų – padėti tenkinti būtiniausius poreikius tiems žmonėms, kurių gaunamos pajamos yra nepakankamos, o gebėjimas pasirūpinti savimi dėl objektyvių, nuo jų nepriklausančių priežasčių, yra ribotas. Vykdant šį uždavinį, piniginė socialinė parama teikiama nepasiturintiems gyventojams, kai suaugę asmenys yra išnaudoję visas kitų pajamų gavimo galimybes, rūšis, jų dydžius ir teikimo sąlygas. Vadovaujantis LR piniginės socialinės paramos nepasiturintiems gyventojams įstatymu, yra teikiama socialinė pašalpa ir (ar) būsto išlaidų, geriamojo vandens išlaidų ir karšto vandens išlaidų kompensacijos. Nepasiturintiems gyventojams, turintiems teisę į būsto šildymo išlaidų kompensaciją, apmokamas kreditas, paimtas daugiabučiam namui atnaujinti (modernizuoti), ir palūkanos. Šiaulių m. savivaldybės taryba 2018 m. gruodžio 6 d. sprendimu T-419 ir 2019 m. gegužės 2 d. sprendimu Nr. T-160 patvirtino piniginės socialinės paramos ir pašalpų, nepasiturintiems Šiaulių miesto savivaldybės gyventojams ir išmokų vaikams teikimo tvarkos aprašas, kuriame numatytas ir tikslinių , periodinių, sąlyginių pašalpų skyrimas.  Vadovaujantis LR paramos mirties atveju įstatymu, mokama laidojimo pašalpa ir teikiama parama užsienyje mirusių (žuvusių) Lietuvos Respublikos piliečių palaikams parvežti į Lietuvos Respubliką.  **10.01.06 Uždavinys. Užtikrinti išmokų vaikams teikimą**.  Vykdant šį uždavinį, vadovaujantis LR išmokų vaikams įstatymu, mokamos išmokos, tai išmoka vaikui, vienkartinė išmoka nėščiai moteriai, vienkartinė išmoka vaikui, globos (rūpybos) išmoka, vienkartinė išmoka įsikurti, globos (rūpybos) išmokos tikslinis priedas, išmoka gimus vienu metu daugiau kaip vienam vaikui, išmoka privalomosios pradinės karo tarnybos kario vaikui, išmoka besimokančio ar studijuojančio asmens vaiko priežiūrai, išmoka įvaikinus vaiką, vaiko laikinosios priežiūros išmoka.  **10.01.07 Uždavinys. Užtikrinti tikslinių kompensacijų teikimą**.  Vykdant šį uždavinį, vadovaujantis Lietuvos Respublikos tikslinių kompensacijų įstatymu mokamos priežiūros(pagalbos) išlaidų tikslinės kompensacijos ir slaugos išlaidų tikslinės kompensacijos.  **10.01.08 Uždavinys. Užtikrinti kitų išmokų ir kompensacijų teikimą teisės aktuose numatytiems asmenims.**  Vykdant šį uždavinį, mokamos kitos išmokos ir kompensacijos (vienkartinė pašalpa ginkluoto pasipriešinimo (rezistencijos) dalyviams – kariams savanoriams; kompensacija sovietinėje armijoje sužalotiems asmenims ir žuvusiųjų šeimoms; kompensacija nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos bei jų šeimoms ir kitos išmokos).  **10.01.09 Uždavinys. Teikti socialinę paramą mokiniams**.  Vykdant šį uždavinį, vadovaujantis LR socialinės paramos mokiniams įstatymu ir Kreipimosi dėl socialinės paramos mokiniams ir šios paramos skyrimo tvarkos aprašu, patvirtintu Šiaulių m. savivaldybės tarybos 2019 m. vasario 7 d. sprendimu Nr. T-46 „Kreipimosi dėl socialinės paramos mokiniams ir šios paramos skyrimo tvarkos aprašas“, mokiniams skiriamas nemokamas maitinimas (pietūs, maitinimas mokyklose organizuojamose dieninėse vasaros poilsio stovyklose, pusryčiai šeimoms, patiriančioms socialinę riziką) bei parama mokinio reikmenims įsigyti.  **10.01.10 Uždavinys. Užtikrinti lengvatinio keleivių vežimo reguliaraus susisiekimo maršrutais išlaidų kompensavimą**.  Vykdant šį uždavinį, vadovaujantis LR transporto lengvatų įstatymu ir Šiaulių miesto savivaldybės tarybos sprendimais, nustatomi asmenys, kurie turi teisę važiuoti nemokamai ir kuriems asmenims taikomos nuolaidos įsigyjant važiavimo bilietą. Vežėjų išlaidos (negautos pajamos), susijusios su lengvatų taikymu, kompensuojamos (atlyginamos) pagal su jais sudarytas sutartis iš Savivaldybės biudžeto. | | | | |
| **Programos tikslas** | Kurti saugią aplinką socialinės rizikos grupės vaikams, neatitraukiant jų nuo šeimos; siekti apsaugoti juos nuo smurto, valkatavimo, elgetavimo, nusikaltimų, organizuojant jų užimtumą. | **Kodas** | | 10.02 |
| **Tikslo įgyvendinimo aprašymas.**  Vaikų užimtumas, siekiant jiems padėti adaptuotis šeimoje bei visuomenėje, siekiant juos apsaugoti nuo smurto, valkatavimo, elgetavimo, nusikaltimų, yra svarbi veiklos sritis. Tikslui įgyvendinti vykdomas vienas uždavinys.  Įgyvendinant Vaikų ir jaunimo vasaros užimtumo programą, finansuojamas vaikų užimtumas (stovyklos) vasaros metu. Planuojama, kad vasaros užimtumo metu paslaugos bus suteiktos apie 100 vaikų, patiriančių socialinę riziką.  **10.02.02 Uždavinys. Užtikrinti vaikų dienos centrų veiklą.**  2019 metais Šiaulių mieste veikė 6 vaikų dienos centrai, kuriuos lanko apie 200 vaikų. Planuojama, kad 2020 m. bus įsteigtas dar vienas vaikų dienos centras. Vaikų dienos centro tikslas – teikti dienos socialinės priežiūros ir ugdymo paslaugas vaikui ir jo šeimos nariams, ginti vaiko teises, padėti vaikui adaptuotis šeimoje bei visuomenėje. Vaikų dienos centre teikiamos socialinių ir gyvenimo įgūdžių ugdymo, sociokultūrines ir kitos su vaiko ugdymu, jo teisių apsauga, integracija į šeimą, visuomenę susijusios paslaugos (socialinių, higienos įpročių formavimas, pagalba ruošiant pamokas ir kt.), teikiamos informavimo, konsultavimo, tarpininkavimo paslaugos, organizuojamas nemokamą centrą lankančių vaikų maitinimas, teikiamos socialinės ir psichologinės ar krizių įveikimo pagalbos paslaugos, organizuojamas laisvalaikio užimtumas ir kt | | | | |
| **Programos tikslas** | Didinti socialiai pažeidžiamų gyventojų gerovę ir socialinę aprėptį aprūpinant juos būstu | **Kodas** | | 10.03 |
| **Tikslo įgyvendinimo aprašymas.**  Įgyvendinant šį tikslą realizuojama LR vietos savivaldos įstatymu nustatyta savivaldybių savarankiškoji funkcija – Savivaldybės socialinio būsto fondo sudarymas, socialinio būsto nuoma. Šiaulių m. savivaldybėje sudarytuose asmenų ir šeimų, turinčių teisę į Savivaldybės socialinį būstą, sąrašuose įrašytos 450 šeimos ir asmenys.  **10.03.01. Uždavinys. Tinkamai eksploatuoti, remontuoti ir naudoti Savivaldybei nuosavybės teise priklausančius būstus.**  Savivaldybei nuosavybės teise priklausančio būsto naudojimas turi būti vykdomas planingai, organizuojamas tinkamas būstų eksploatavimas ir priežiūra, registruojamos ir išregistruojamos sutartys su nuomininkais, atliekami kadastriniai matavimai, teisinė registracija. Įgyvendinant šį uždavinį, bus apmokamos Savivaldybei priklausančio būsto eksploatavimo, administravimo, turto kaupimo išlaidos. Šios biudžeto lėšos taip pat naudojamos laisvų butų komunaliniams mokesčiams, einamiesiems remontams apmokėti, taip pat apmokėti pastatus administruojantiems administratoriams ir daugiabučių namų bendrijoms bei jungtinės veiklos sutarties dalyviams. Apmokamos Registrų centro paslaugos. Vykdant šį uždavinį, taip pat bus užtikrinamas skolų išieškojimas ir skolininkų iškeldinimas iš Savivaldybei nuosavybės teise priklausančių patalpų. Nemokūs nuomininkai dėl skolos priteisimo yra duodami į teismą ir pagal teismo sprendimo nutartį bei vykdomąjį raštą skola išieškoma. Apmokamos išlaidos antstoliams už skolų išieškojimą iš nuomininkų bei iškeldinimą iš Savivaldybei nuosavybės teise priklausančių patalpų.  Įsigaliojus Valstybės paramos daugiabučiams namams atnaujinti (modernizuoti) įstatymo pakeitimams, nuo 2017-11-01 įstatyme nebelieka nuostatos, kad Vyriausybė finansuos savivaldybėms tenkančias jų nuosavybės teise valdomų gyvenamųjų patalpų atnaujinimo (modernizavimo) darbus.  **10.03.02 Uždavinys. Didinti būsto prieinamumą pažeidžiamoms gyventojų grupėms.**  Paramos būstui įsigyti ar išsinuomoti įstatymas nustato, kad savivaldybės turi didinti savivaldybės socialinio būsto fondą, įsigydamos būstų. Savivaldybė, įgyvendindama šio įstatymo nuostatas įgyvendins projektą „Socialinio būsto fondo plėtra Šiaulių miesto savivaldybėje“, kurį įgyvendinus nupirkti būstai sumažins socialinio būsto poreikį Šiaulių m.  **10.03.03 Uždavinys. Teikti paramą būstui išsinuomoti.**Paramos būstui įsigyti ar išsinuomoti įstatyme nustatyta, kad viena iš formų būstui išsinuomoti yra būsto nuomos ar išperkamosios būsto nuomos mokesčių dalies kompensacija. Šiam uždaviniui įgyvendinti yra skiriamos valstybės lėšos.   |  |  |  |  | | --- | --- | --- | --- | | **Programos tikslas** | Kurti saugią ir patrauklią socialinę aplinką šeimoms | **Kodas** | 10.04 |   **Tikslo įgyvendinimo aprašymas.**  Įgyvendinant šį tikslą, siekiama paremti šeimas, susilaukusias kūdikio, ir paskatinti gyventi Šiaulių m.  **10.04.04 Uždavinys. Skatinti šeimas,**užtikrinant joms kraitelio skyrimą, susilaukus kūdikio. Kūdikio kraitelis – tai naujagimiui ir jo mamai būtiniausių reikmenų rinkinys. Kūdikio kraitelio gavėjas – tai fizinis asmuo, kūdikio, gimusio nuo 2018 metų liepos 1 d. ir gyvenančio Šiaulių m., įstatyminis atstovas. Savivaldybėje ši priemonė įgyvendinama nuo 2018 m. liepos 1 d, vadovaujantis Kūdikio kraitelio išdavimo tvarkos aprašu, patvirtintu Šiaulių miesto savivaldybės administracijos direktoriaus 2018 m. liepos 3 d. įsakymu Nr. A-1179 „Dėl kūdikio kraitelio išdavimo tvarkos aprašo tvirtinimo“. Planuojama, kad 2020 m. bus nupirkta apie 1000 kraitelių, kurių vieno vieneto vertė iki 300 Eur. | | | | |
| **Numatomas programos įgyvendinimo rezultatas:**  Įgyvendinant Socialinės paramos programą siekiama šių rezultatų: užtikrinti kokybiškų socialinių paslaugų teikimą ir prieinamumą Šiaulių miesto gyventojams, kompetentingai ir tikslingai teikti piniginę socialinę paramą. | | | | |
| **Planuojami programos vykdymo ir finansavimo šaltiniai:**  1. Lėšos valstybinėms funkcijoms atlikti VB (VF);  2.Savivaldybės biudžeto lėšos (SB);Europos Sąjungos lėšos KT (ES);  3. Praėjusių metų nepanaudota pajamų dalis, kuri viršija praėjusių metų panaudotus asignavimus (LIK);  4. Įstaigos pajamų lėšos (PL);  5. Valstybės biudžeto lėšos KT (VB);  6. Valstybės biudžeto lėšos (VB);  7. Europos Sąjungos lėšos (ES);  8. Skolintos lėšos (PS);  9. Mokymo lėšos VB (ML). | | | | |
| **2015–2024 m. Šiaulių miesto strateginio plėtros plano dalys, susijusios su vykdoma programa:**  1.3.1. Kurti šeimai palankią aplinką, galimybes derinti pareigas šeimai/ asmeniui ir darbui;  1.3.2. Užtikrinti vaikų raidos sutrikimų ankstyvosios reabilitacijos ir abilitacijos prieinamumą;  3.1.3. Atnaujinti socialinių paslaugų įstaigų pastatus ir plėsti socialinio būsto fondą. | | | | |
| **Susiję įstatymai ir kiti norminiai teisės aktai:**  1. LR valstybės ir savivaldybių turto valdymo, naudojimo ir disponavimo juo įstatymas;  2. LR paramos būstui įsigyti ar išsinuomoti įstatymas;  3. LR viešųjų pirkimų įstatymas;  4. LR valstybės paramos žuvusių pasipriešinimo 1940–1990 m. okupacijoms dalyvių šeimoms įstatymas;  5. LR valstybės paramos ginkluoto pasipriešinimo (rezistencijos) dalyviams įstatymas;  6. LR įstatymas dėl socialinės paramos asmenims, sužalotiems atliekant būtinąją karinę tarnybą sovietinėje armijoje, ir šioje armijoje žuvusiųjų šeimoms (1945-07-22–1991-12-31);  7. LR kompensacijų nepriklausomybės gynėjams nukentėjusiems nuo 1991 m. sausio 11–13 d. ir po to vykdytos SSRS agresijos, bei jų šeimoms įstatymas;  8. LR paramos mirties atveju įstatymas;  9. LR valstybės paramos būstui įsigyti ar išnuomoti bei daugiabučiams namams atnaujinti (modernizuoti) įstatymas;  10. LR piniginės socialinės paramos nepasiturintiems gyventojams įstatymas;  11. LR išmokų vaikams įstatymas;  12. LR tikslinių kompensacijų įstatymas;  13. LR socialinės paramos mokiniams įstatymas;  14. LR socialinių paslaugų įstatymas;  15. Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašas, patvirtintas LRV 2001 m. balandžio 25 d. nutarimu Nr. 472;  16. Savivaldybių socialinio būsto fondo plėtros 2015-2020 m. veiksmų planas, patvirtintas LR socialinės apsaugos ir darbo ministro 2015 m. balandžio 9 d. įsakymu Nr. A-1-192;  17. Kredito, paimto daugiabučiam namui atnaujinti (modernizuoti), palūkanų apmokėjimo už asmenis, turinčius teisę į būsto šildymo išlaidų kompensaciją, tvarkos aprašas, patvirtintas LR aplinkos ministro LR socialinės apsaugos ir darbo ministro 2012 m. vasario 24 d. įsakymu Nr.D1-174/A1-116;  18. Socialinių paslaugų katalogas, patvirtintas LR socialinės apsaugos ir darbo ministro 2006 m. balandžio 5 d. įsakymu Nr. A1-93;  19. Mokėjimo už socialines paslaugas tvarkos aprašas, patvirtintas LRV 2006 m. birželio 14 d. nutarimu Nr. 583;  20. LR šeimynų įstatymas;  21. Mokėjimo už socialines paslaugas tvarkos aprašas, patvirtintas LRV 2006 m. birželio 14 d. nutarimu Nr. 583;  22. LR vietos savivaldos įstatymas;  23. Socialinės reabilitacijos paslaugų neįgaliesiems bendruomenėje projektų atrankos konkurso organizavimo nuostatai, Socialinės reabilitacijos paslaugų neįgaliesiems bendruomenėje projektų vertinimo ir atrankos komisijos darbo organizavimo tvarkos aprašas, Socialinės reabilitacijos paslaugų neįgaliesiems bendruomenėje projektui vykdyti skirtų lėšų pervedimo ir naudojimo sutarties forma, patvirtinta LR socialinės apsaugos ir darbo ministro  2012 m. liepos 20 d. įsakymu Nr.A1-345;  24. Būsto pritaikymo neįgaliesiems tvarkos aprašas, patvirtintas LR socialinės apsaugos ir darbo ministro 2019 m. vasario 19 d. įsakymu Nr. A1-103;  25. Šeimų, auginančių vaikus su sunkia negalia, socialinio saugumo stiprinimo pritaikant būstą ir gyvenamąją aplinką tvarkos aprašas, patvirtintas LR socialinės apsaugos ir darbo ministro 2019 m. birželio 27 d. įsakymu Nr. A1-365;  26. Socialinių paslaugų finansavimo ir lėšų apskaičiavimo metodika, patvirtinta LRV 2006 m. spalio 10 d. nutarimu Nr. 978;  27. Vaikų dienos centrų veiklos rekomendacijos, patvirtintos LR socialinės apsaugos ir darbo ministro 2015 m. spalio 27 d. įsakymu Nr. A1-609;  28. Lietuvos Respublikos užimtumo įstatymas;  29. Pagalbos pinigų mokėjimo už tėvų globos netekusių vaikų priežiūrą ir globą (rūpybą) Šiaulių m. savivaldybėje tvarkos aprašas, patvirtintas Šiaulių m. savivaldybės tarybos 2019 m. vasario 7 d. sprendimu Nr. T-45;  30. Kūdikio kraitelio išdavimo tvarkos aprašas, patvirtintas Šiaulių m. savivaldybės administracijos direktoriaus 2018 m. liepos 3 d. įsakymu Nr. A-1179.  31. Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašas, patvirtintas LR socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“;  32. Atvejo vadybos tvarkos aprašas, patvirtintas LR socialinės apsaugos ir darbo ministro 2018 m. kovo 29 d. įsakymu Nr. A1-141 „Dėl Atvejo vadybos tvarkos aprašo patvirtinimo“;  33. Socialinės reabilitacijos paslaugų neįgaliesiems bendruomenėje 2020 m. projektų atrankos konkurso organizavimo nuostatai, patvirtinti LR socialinės apsaugos ir darbo ministro 2019 m. rugsėjo 30 d. įsakymu Nr.A1-560 „Dėl Socialinės reabilitacijos paslaugų neįgaliesiems bendruomenėje 2020 metų projektų atrankos konkurso organizavimo nuostatų patvirtinimo“;  34. Lietuvos Respublikos neįgaliųjų socialinės integracijos įstatymas;  35. Lietuvos Respublikos transporto lengvatų įstatymas;  36. Šiaulių miesto savivaldybės tarybos 2017 m. gegužės 25 sprendimas Nr. T-190 „Dėl keleivių vežimo reguliariaisiais vietinio susisiekimo autobusų maršrutais Šiaulių mieste kainų nustatymo“ (pakeitimas 2018 m. lapkričio 8 d. sprendimas Nr. T-365);  37. Globos centro veiklos organizavimo Šiaulių miesto savivaldybėje tvarkos aprašas, patvirtintas Šiaulių miesto savivaldybės tarybos 2019 m. rugsėjo 5 d. sprendimu Nr. T-362 | | | | |